
ROMÂNIA                                                                                                    

JUDEŢUL TIMIŞ                                                                                                                  

MUNICIPIUL TIMIŞOARA                                                                        

            Nr. SC2022- 21291/29.08.2022
RAPORT DE SPECIALITATE
Privind mutarea temporară a activităţilor şcolare ale Colegiului Tehnic ”Emanuil Ungureanu” la Liceul Tehnologic UCECOM ”Spiru Haret” și Liceul Tehnologic de Industrie Alimentară, pe durata execuției lucrărilor de investiții


Având în vedere Referatul de aprobare nr. SC2022-21291/29.08.2022 al Primarului Municipiului Timişoara şi Proiectul de hotărâre privind mutarea temporară a activităţilor şcolare ale Colegiului Tehnic ”Emanuil Ungureanu” la Liceul Tehnologic UCECOM ”Spiru Haret” și Liceul Tehnologic de Industrie Alimentară, pe durata execuțilei lucrărilor de investiții, facem următoarele precizări: 
Unitățile de învățământ menționate mai sus, respectiv Colegiul Tehnic “Emanuil Ungureanu”, Liceul Tehnologic UCECOM ”Spiru Haret” și Liceul Tehnologic de Industrie Alimentară fac parte din rețeaua școlară a unităților de învățământ preuniversitar de stat de pe raza Municipiului Timișoara. 

       La Colegiul Tehnic ”Emanuil  Ungureanu”, în prezent este în derulare execuția lucrărilor de construcții pentru obiectivul de investiţii „Reabilitare constructii, instalații clădire B2 la Colegiul Tehnic E. Ungureanu”-COD SMIS 129105, finanțat prin POR2014-2020, Axa prioritară 4,Sprijinirea dezvoltării urbane durabile, Prioritatea de investiţii 4.4, Investiţiile în educaţie, în formare, inclusiv în formare profesională pentru dobândirea de competenţe şi învăţare pe tot parcursul vieţii prin dezvoltarea infrastructurilor de educaţie şi formare, termenul de finalizare  fiind în iunie 2023.  De subliniat faptul că, în prezent Colegiul Tehnic “Emanuil Ungureanu” este printre cele mai mari colegii din muncipiu, având în jur de 1000 de elevi și aproximativ 41 de clase de elevi care au nevoie de condiții optime pentru desfășurarea actului educațional. 
Efectuarea lucrărilor de reabilitare la Colegiul Tehnic ”Emanuil Ungureanu” implică relocarea temporară a activității educative a acestuia, și este subsumată exercitării dreptului de administrare a bunurilor proprietate publică de către autoritatea publică locală (art. 867-888 Cod civil, art. 300 alin.1 lit.a), b) și e) Cod administrativ).  
Cadrul legislativ național nu prezintă soluții clarificatoare în cazul reabilitărilor generale ale clădirilor unităților de învățământ, care să susțină derularea actului didactic în continuare pentru elevi.  Relocarea temporară a spațiilor unităților de învățământ, ocazionată de proiectele de reabilitare a clădirilor în care acestea își desfășoară activitatea, se dispune de autoritatea publică locală cu asigurarea bunei desfășurări a învățământului preuniversitar (art.20, alin.(1) din Legea nr. 1/2011 privind educația națională). De asemenea, apreciem că această relocare nu intră sub incidența art. 28 alin. (2) din Metodologia aprobată prin Ordinul M.E. nr. 5511/2021, deoarece relocarea temporară nu presupune o solicitare de modificare a rețelei școlare existente sau schimbarea sediului (aspect care ar implica analiza în consiliul de administrație al Inspectoratului Școlar Județean Timiș și acordul secretarului de stat care coordonează învățământul preuniversitar). Organizarea rețelei școlare a unităților de învățământ preuniversitar de stat rămâne neschimbată, fiind avizată conform de Inspectoratul Școlar Județean Timiș la solicitarea formulată de autoritatea administrației publice locale (art.20, lit. h din Metodologie).
Din motivele expuse mai sus, s-a realizat o analiză temeinică a spațiilor disponibile din unitățile de învățământ preuniversitar secundar superior (licee/coleegii) de pe raza municipiului Timișoara de către factorii responsabili implicați. Astfel că, în urma vizualizării în teren a mai multor locații în care se desfășoară procesul educațional al unitățiilor de învățământ preuniversitar de stat, după analiza spațiilor disponibile, a gradului de ocupare al clădirilor conform planurilor de școlarizare și planurilor clădirilor, după consultarea legislației în vigoare și în urma discuțiilor purtate cu toți factorii implicați în acest proces, în scopul de a asigura desfășurarea continuării în condiții optime a procesului de învățământ al elevilor de la Colegiul Tehnic ”Emanuil Ungureanu” pe perioada de execuție a lucrărilor, s-a decis că activitatea se va desfășura în spațiile libere de la Liceul Tehnologic de Industrie Alimentară și Liceul Tehnologic UCECOM ”Spiru Haret”, pe perioada execuției lucrărilor de reabilitare, începând cu anul școlar 2022-2023, respectiv 05.09.2022 – 01.09.2023, cu posibilitatea de prelungire în cazul în care lucrările nu vor fi finalizate până la data de 01.09.2023.
   
În perioada în care Colegiul Tehnic ”Emanuil Ungureanu” își desfășoară activitatea în locațiile mai sus precizate plata utilităţilor va fi suportată de către acesta. Unitățile de învățământ implicate în această acțiune vor încheia convenții privind utilizarea spațiilor, în care se vor specifica în principal datele privind plata utilităților. Convențiile vor fi întocmite, de către unitățile de învățământ, în maxim 30 zile de la publicarea Hotărârii Consiliului Local, și va fi adus spre avizare la Primăria Municipiului Timișoara – Direcția Economică,  Birou Finanțare Școli.
Menționăm faptul că pentru soluția care vizează mutarea temporară  a activitătii eduaționale a Colegiul Tehnic ”Emanuil Ungureanu”, pe perioada executării lucrărilor de construcții, a primit acordul Inspectoratului Școlar Județean Timiș prin adresa nr. 13288/29.08.2022, înregistrată la Primăria Municipiului Timișoara cu nr. SC2022 – 21298/29.08.2022. Totodată, menționăm faptul că , prin adresa nr. SC2022 – 21150/25.08.2022, unitățile de învățământ implicate, respectiv Colegiul Tehnic ”Emanuil Ungureanu”, Liceul Tehnologic de Industrie Alimentară și Liceul Tehnologic UCECOM ”Spiru Haret” au fost înștiințate de acest demers.
    
Proiectul de hotărâre privind mutarea temporară a activităţilor şcolare a Colegiului Tehnic ”Emanuil Ungureanu”, pe durata execuției lucrărilor, în imobilele aferente Liceului Tehnologic de Industrie Alimentară și Liceului Tehnologic UCECOM ”Spiru Haret”, se promovează în conformitate cu următoarele prevederi legale:

· Legea nr.1/2011 a educaţiei naţionale,
· art.20, alin.1): autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea;
· art. 112, alin. (2): terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale. Celelalte componente ale bazei materiale sunt de drept proprietatea acestora şi sunt administrate de către consiliile de administraţie, conform legislaţiei în vigoare

· OUG nr. 57/2019 privind codul administrativ:
· Art. 129, alin. (2), lit. c): Consiliul local exercită atribuţii privind administrarea domeniului public şi privat al comunei, oraşului sau municipiului;

· art.129 alin. (2) lit. d) alin 7 lit a): Consiliul local în exercitarea atribuţiilor ce îi revin asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind educaţia.
      Având în vedere cele prezentate mai sus, apreciem că proiectul de hotărâre privind mutarea temporară a activităţilor şcolare ale Colegiului Tehnic ”Emanuil Ungureanu” la Liceul Tehnologic UCECOM ”Spiru Haret” și Liceul Tehnologic de Industrie Alimentară, pe durata execuției lucrărilor de investiții, îndeplineşte condiţiile pentru a fi supus dezbaterii şi aprobării plenului Consiliului Local.
      Pt. ȘEF BIROU

